open-index/open-wikipedia-markdown huggingface dataset:
Harilik kaksikkannus

**Harilik kaksikkannus** (*Diascia barberae*) on mailaseliste sugukonda ja kaksikkannuste perekonda kuuluv õistaimeliik. 

Taime nimetus pärineb vanakreeka keelest: δίς (*dís* – 'topelt') ja ἀσκός (*askós* – 'kott'). Nimi tuleneb sellest, et taimel on alumise huule tagaküljel kaks kannust. 

Ta on osaliselt püstiste ja osaliselt rippuvate vartega üheaastane taim, mis haruneb rohkesti. Lehed on väikesed, ovaalse kujuga ja tumerohelised. Õie värvus on varieeruv: roosa, punane, oranž ja lillakas. Taime kõrgus 15–30 cm laius 23–30 cm, õitseb juulist külmadeni. Taim pärineb Lõuna-Aafrikast.

## Kasvutingimused
Taimele on soodsaks tingimuseks pikad päevad ehk tegemist on pikapäevataimega. Vajab päikselist ja sooja kasvukohta ning viljakat, kuid samas vett hästi läbilaskvat pinnast. Mulla pH peaks jääma vahemikku 6,0–6,5. Vajab kasvuperioodil regulaarset kastmist. Sobib kasvatamiseks lillepeenardes, lillekastides ja amplites nii üksikult kui ka kõrvuti teiste suvelilledega. Vihmasel ja külmal suvel võib õitsemine olla pigem tagasihoidlik.

## Paljundamine
Paljundatakse nii seemnete kui ka pistikutega. Seemned võib külvata otse aeda 1–2 nädalat enne viimast külma või kasvatada neid sisetingimustes 6–8 nädalat enne istutamist. Tiheda taimestiku saab taimede kärpimisega, mida tehakse kahel korral. Taim ei talu liigniiskust ega ka liigset kuivust. Pikema õitsemise perioodi saavutamiseks tuleks seemned külvata juba veebruaris või märtsis, et taimed piisaval määral ette kasvatada. Parim idanemise temperatuur on 16–18 ºC.

## Kahjurid ja haigused
Tõsiseid haigusi taimel ei esine, kuid taimedele meeldiva niiskuse tõttu võivad taimi mõnevõrra kahjustada teod ja nälkjad, keda niiskus ligi meelitab.

## Viited
Alexandru Pînzari

**Alexandru Pînzari** (sündinud 3. jaanuaril 1973 Căușenis) on Moldova politseinik ja poliitik. Ta oli 16. märtsist 2020 kuni 9. novembrini 2020 Moldova kaitseminister.

Ta lõpetas aastal 1992 Odessas merekooli. Aastal 1997 lõpetas ta Politseiakadeemia (*Academia de Poliție „Ștefan cel Mare”*)

Ta alustas karjääri aastal 1998 Buiucani (Chișinău linnaosa) politseiinspektsiooni kohtusüsteemi politseiinspektorina. Aastatel 2016–2020 töötas ta Politsei peainspektsiooni juhatajana

2020. aasta 16. märtsist kuni 9. novembrini oli ta Moldova kaitseminister.

Ta valdab inglise, vene ja rumeenia keelt.

## Viited
Urjupino

**Urjupino** on mitme Venemaa asula nimi.

* Urjupino, küla Altai krais
* Urjupino, küla Nižni Novgorodi oblastis
Urjupino (Vatša rajoon)

**Urjupino** on küla Venemaal Nižni Novgorodi oblastis Vatša rajoonis.

1676. aastal oli asulas 12 talupoja ja 2 popsi majapidamist, 1897. aastal 56 majapidamist.

## Viited
Sinnepali mõis

**Sinnepali** (saksa keeles *Sinnipal*) oli Pala mõisa karjamõis Kadrina kihelkonnas Virumaal..

## Viited

## Välislingid
*
Hünerson

**Hünerson** on perekonnanimi.

Perekonnanime Hünerson (Hühnerson) on Eestis pandud Viljandi mõisavallas Viljandi kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Hüvasoo (Karksi vallas Pärnumaal). 

2025. aasta 1. jaanuari seisuga on perekonnanimi Hünerson Eestis 18 mees- ja 15 naissoost isikul.

*Eleonore Hünerson (1890–1949), Eesti gaidide peavanem, Jaan Hünersoni abikaasa
*Jaan Hünerson (1882–1942), Eesti poliitik ja agronoom
*Voldemar Hünerson (1916–1966), eesti ujuja
Mikaado (perekonnanimi)

**Mikaado** on eesti perekonnanimi.

Perekonnanime Mikaado (Mickado) on pandud Vana-Pärsti mõisavallas Viljandi kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Raid. 1. jaanuaril 2020 sellise perekonnanimega inimesi Eestis ei ela või on neid vähem kui 5.
Maheda mõis

**Maheda mõis** (saksa keeles *Mahheda*) oli Idavere mõisa  karjamõis Haljala kihelkonnas Virumaal.

## Viited

## Välislingid
*
Holsta mõis

**Holsta mõis** (saksa keeles *Annenhof*) oli Sauste mõisa karjamõis Haljala kihelkonnas Virumaal, tänapäeva Kavastu  küla lähedal Haljala vallas   Lääne-Virumaal.

## Viited

## Välislingid
*
Krasny Bierah

**Krasny Bierah** (transkribeerituna **Krasnõ Berag**, poola keeles *Krasny Brzeg*) on agrolinnake Valgevenes Homieli oblasti Žłobini rajoonis, Krasny Bierahi külanõukogu halduskeskus. Asula asub merepinnast 132 meetri kõrgusel Dobasna jõe ääres Minskist Homielisse viiva raudtee ääres, oblasti keskusest Homielist 104 ja rajooni keskusest Žłobinist 12 kilomeetri kaugusel.

Asulas on põllumajandustehnikum ja keskkool, keskkooli ruumides tegutseb ka muusikakool. Krasny Bierahis on kaks raamatukogu, seal asub liivakarjäär. Asulasse jääb ka Krasny Bierahi mõisa hoonetekompleks. Agrolinnakesse jääb Krasny Bierahi raudteejaam.

## Elanikkond


* 310 (1845)
* 362 (1897)
* 2359 (2004)

* 2280 (2010)
* 2395 (2016)
* 2320 (2019)


## Ajalugu

Esimesed kirjalikud teated asulast pärinevad aastast 1528. Küla kuulus Minski vojevoodkonda ja Rečyca maakonda. Selle omanikeks olid algselt Zankowiczid, seejärel Sołtanid. Aastal 1654 laastati küla Vene-Poola sõja käigus. Aastal 1708 ööbisid seal mõnda aega Karl XII väed.

Aastal 1793 läks Krasny Bierah teisel Poola jagamisel Vene impeeriumi koosseisu. Küla hakkas kuuluma Minski kubermangu ja Bobruiski maakonda. Pärisojuse kaotamise järel aastal 1861 üritasid sealsed talunikud mõisa Gryniewiczitelt ära osta, ent mõis müüdi aastal 1867 hoopis Babrujski kindluse suurtükiväekomandörile Aleksandr Bogorodskile. 16. novembril 1873 avati sealne Liibavi–Romno raudtee lõik. XIX sajandi lõpus valmis sealse mõisa hoonetekompleks. 

20. novembril 1917 kohtusid sealses raudteejaamas Minskist välja sõitnud enamlaste Lenini nimeline soomusrong ja Žłobinis resideerinud Orenburgi löögipataljoni väed, sisuliselt oli tegemist alanud kodusõja esimese lahinguga. Aastal 1917 võõrandati sealne mõis, aastal 1920 asutati seal aga uus põllumajanduslik kool, kus hakkasid õppima endiste Babrujski ja Azaryčy põllumajanduskoolide õpilased.

XX sajandil oli Krasny Bierahi kohal kolm samanimelist asulat: küla, mõisa või sinna rajatud õppemajandi asula ja raudteejaama juures asuv asula. Aastal 1930 moodustasid küla elanikud sovhoosi Красны Бераг, raudteejaama juures moodustati aga kolhoos Чырвоны камунар. Teise maailmasõja ajal vallutasid Krasny Bierahi Saksa väed. Mõisa hoonetesse rajati sõjaväehospidal, küla juurde aga koonduslaager, mille juures avati aastal 1944 lastest doonorite kogumispunkt. Koonduslaagrist käis läbi 1990 last.

29. septembril 2013 peatus sealses raudteejaamas esimest korda Homieli oblasti ajaloos Minskist väljunud elektrirong.

## Viited
 

## Välislingid
Ervin Tender

**Ervin Tender** (28. november (15. november vkj) 1905 Tallinn – 3. september 1941 Sverdlovski oblast, Vene NFSV) oli eesti arhivaar ja notar.

Ta lõpetas 1926. aastal Tallinna Linna Poeglaste Reaalgümnaasiumi. Aastatel 1928–1931 õppis ta õigusteadust Tartu Ülikooli õigusteaduskonnas. Akadeemiliselt oli ta EÜS Ühenduse liige.

Ta oli Nõmme linna-arhivaar ja alates 1938. aastast notar Läänemaal (Hiiumaa saarel) Kärdla linnas.

Ta arreteeriti juuniküüditamisel ning saadeti perest eraldatuna vangilaagrisse Sverdlovski oblastis. Talle ei jõutud Nõukogude võimu poolt midagi inkrimineerida, sest ta suri eeluurimise aegu. Seetõttu pole tema teised väljapakutud surma-ajad (3. september 1942 ja 1943. aasta) arvatavasti õiged ja tõenäolisem on tema surm siiski 1941. aastal.

## Isiklikku
Tema vennad olid arhivaar ja ajaloolane Erik Tender ning poksija ja metsandustegelane Karl Tender.

## Viited

## Välislingid
*''Album Academicum Universitatis Tartuensis 1918–1944''
*Eesti kommunismiohvrid 1940–1991
Tsoonidevaheline turniir

**Male maailmameistrivõistluste tsoonidevaheline turniir** (inglise keeles *Interzonal chess tournament*) oli aastatel 1948–1993 male maailmameistrivõistluste FIDE egiidi all peetav kvalifikatsioonivõistlus, vaheetapp enne MM-võistluste pretendentide turniiri. 

Aastatel 1946–1947 töötas Rahvusvaheline Maleföderatsioon (FIDE) välja male MM-võistluste tsüklilise mitmeastmelise eelvõistluste süsteemi enne tiitlimatši (tsooniturniir, tsoonidevaheline turniir, pretendentide turniir).

Esimene tsoonidevaheline turniir leidis aset 1948. aastal Saltsjöbadenis. See ja järgmised turniirid (kuni kahe viimaseni) mängiti ringsüsteemis. Kuni 9. MM-tsüklini (1948–1972) piirduti ühe tsoonidevahelise turniiriga MM-tsükli sees, 9., 10. ja 11. MM-tsüklis (1973–1981) korraldati kaks ja 12., 13. ja 14. MM-tsüklis (1982–1989) kolm tsoonidevahelist turniiri MM-tsükli sees. Järgmises kahes MM-tsüklis (1990–1996) piirduti ühe, kuid suurekoosseisulise Šveitsi süsteemis mängitava tsoonidevahelise turniiriga MM-tsükli sees.

## Tsoonidevahelised turniirid

## Eesti maletajad tsoonidevahelistel turniiridel
Eesti maletajaist on tsoonidevahelisel turniiril mänginud Paul Keres (1955, 1973), Jaan Ehlvest (1987, 1993) ja Lembit Oll (1993).

## Vaata ka
*Pretendentide turniir
*Tsooniturniir
Južne

**Južne** (ukraina Южне) on oblastilise alluvusega linn Ukrainas Odessa oblastis. Linn asub 35 km Odessast kirde pool Musta mere ääres. Seda ümbritseb maismaalt Lõmani rajoon.

Otsus sadama- ja tööstuasula rajamise kohta Grõgorivski limaani äärde võeti vastu 1973. aastal. Ehitus algas detsembris 1976. 1978. aastal sai Južne aleviks ja 1993. aastal linnaks.

Linnas on üks Ukraina suurimaid kaubasadamaid Odessa ja Tšornomorski kõrval.

2001. aastal olid 65,9% elanikest ukrainlased, 29% venelased.

## Viited

## Välislingid

*http://yuzhny.gov.ua/
Kazimirava klooster

**Kazimirava klooster** (valgevene keeles Свята-Успенскі Казіміраўскі жаночы манастыр, vene keeles Казимировский Свято-Успенский женский монастырь) on õigeusu nunnaklooster, mis asub Valgevenes Homieli oblastis Žłobini rajoonis Malevičy külanõukogus Kazimirava külas aadressil пл. Мира 9. 

Kloostri juures tegutsevad pühapäevakool ja ikoonimaalimise klass.

## Ajalugu
Aastal 1713 asutas Kazimierz Judzicki Kazimirava alevi ja rajas sinna kloostri, kelle järgi on asula ka nime saanud. Ta asutas sinna ka uniaadikiriku alluvuses oleva (basiliaanide) kloostri. Algaastel tegutses kloostri juures kool, kus said õpetust piirkonna šlahtitšite lapsed. Kloostri valdusse hakkas kuuluma Kasahi küla, kuid aastal 1794 konfiskeeriti kloostri maavaldused, kloostri valdusse jäi vaid viie morgeni suurune juurviljaaed. Toonase kloostrikompleksi hooned olid puust, sinna kuulusid kirik, kellatorn, elukorpus ja majapidamishooned. Aastal 1832 allutasid Moskva võimud sealse õigeusu kiriku Moskva patriarhaadile, ühtlasi suleti sealne klooster. 

1930. aastatel rüüstati kirikute hävitamise kampaania käigus ka sealne kirik. Aastal 1996 võeti sealne klubihoone kasutusele kohaliku palvemajana, kaks aastat hiljem alustasid seal teenistust esimesed nunnad. Sealne nunnaklooster avati ametlikult aastal 2000. Kloostri juures asub ka uus kirikuhoone.

## Viited
Sulev Nurme

**Sulev Nurme** (sündinud 15. august 1971) on eesti maastikuarhitekt. Eesti Maastikuarhitektide Liidu liige ja asutajaliige. Maastikuarhitekt ja partner ettevõttes AB Artes Terrae OÜ.

Sai magistrikraadi 2000. aastal Eesti Maaülikoolis kaitstud tööga "Ainekursuse haljasalad ja väljakud optimeerimine" (juhendaja Koit Alekand) ja doktorikraadi 2019. aastal Tallinna Tehnikaülikoolis kaitstud väitekirjaga "Eesti 18. sajandi mõisaansamblid 21. sajandi maastikuplaneerimises: avastamine, mõistmine, tõlgendamine" (juhendaja Zenia Kotval).

Sulev Nurme on töötanud lektorina Eesti Maaülikooli Põllumajandus- ja keskkonnainstituudis (1998–2005), Tallinna Tehnikaülikooli Tartu Kolledžis (2005–2015) ja Luua Metsanduskoolis.

## Tunnustus
* 2013 Maastikuarhitektuuri Aasta Tegu (2012. aastal ilmunud raamatu "Pargiterminite seletussõnaraamat" eest)

## Viited

## Välislingid
* SulevNurme.org
* CV ETISes
Chester Nimitz

**Chester William Nimitz** (24. veebruar 1885 – 20. veebruar 1966) oli Ameerika Ühendriikide mereväelane.

Nimitz asus 1901. aastal õppima Ameerika Ühendriikide Mereväeakadeemiasse, mille lõpetas kiitusega 1904. aastal. Hiljem osales ta I maailmasõjas ning tema juhtimisel sooritati esimene sõjalaeva merel tankimine. 1941. aastal määras president Franklin Roosevelt pärast Pearl Harbori rünnakut Nimitzi Vaikse ookeani laevastiku ülemjuhatajaks. 1944. aastal ülendati Nimitz laevastikuadmiraliks, mis on Ameerika Ühendriikide mereväe kõrgeim auaste. 

1945. aastal allkirjastas Nimitz Ameerika Ühendriikide nimel Jaapani alistumise dokumendi. Sõja järel pooldas Nimitz ettepanekut võtta tuumaenergia kasutusele Ameerika Ühendriikide allveelaevadel ning esimene selline allveelaev, USS Nautilus, valmis 1955. aastal. 

Nimitz lahkus mereväest 1947. aastal, kuid kuna laevastikuadmiral on eluaegne amet, oli ta ametlikult kuni surmani tegevteenistuses.

Nimitz suri 1966. aastal ja ta oli viimane elusolev laevastikuadmiral. Ta on maetud Golden Gate'i riiklikule kalmistule.

Chester Nimitzi järgi on nimetatud lennukikandja USS Nimitz.

## Viited
Monastõrõštše

**Monastõrõštše** (ukraina Монастирище, vene Монастырище) on linn Ukrainas Tšerkassõ oblastis, Monastõrõštše rajooni halduskeskus. Monastõrõštše asub Tšerkassõst umbes 175 km läänes ja Umanist ligikaudu 40 km loodes.

Monastõrõštšet on esmamainitud 1613. aastal, linnaõigused sai 1985. aastal.

Ukraina 2001. aasta rahvaloenduse andmetel oli Monastõrõštše elanikest ukrainlasi 97,18%, venelasi 2,18%, valgevenelasi 0,12% ja juute 0,12%.

## Viited
Tõnis Liinat

**Tõnis Liinat** (sündinud 13. detsembril 1985 Tallinnas) on Eesti ettevõtja ja poliitik, Pirita linnaosa vanem (2019–2022).

Detsembrist 2016 kuni 15. juulini 2022 oli ta Keskerakonna liige.

## Töö ja haridus
Hariduselt on ta arborist (lõpetas 2015. aastal Pärnu kutsehariduskeskuses arboristi eriala) ja tegutsenud eraettevõtluses.

Liinat on alates 2015. aastast töötanud Pirita linnaosavalitsuses ja keskkonnaametis mitmel ametikohal. 2019. aastal töötas ta Pirita linnaosavalitsuses arendusnõunikuna, 2019. aasta maist kuni 2022. aasta 14. juulini oli Pirita linnaosa vanem. 

## Korruptsioonisüüdistus
2022. aasta 4. juulil pidas Kaitsepolitseiamet Tõnis Liinati kinni korduva altkäemaksu võtmises kahtlustatavana ning Harju Maakohus otsustas 5. juulil Liinati kaheks kuuks vahi alla võtta. Tallinna Ringkonnakohus otsustas 27. juulil Tõnis Liinati vahi alt vabastada.

Põhja ringkonnaprokuratuuri esitatud kuriteokahtlustuse kohaselt maksis ettevõtja Tiit Kurvits 2020. aasta aprillis GT4U Eesti OÜ arvelt kinni Tõnis Liinati auto remondi maksumusega 3987 eurot ning vastutasuks andis Liinat linnaosavanemana riigihangete menetlustes korraldusi, nii et linnaosavalitsus sõlmis Pirita puhkeranna hoolduslepingu Kurvitsa ettevõttega GT4U Eesti OÜ. Lisaks võttis Liinat kahtlustuse järgi oma tuttavalt ettevõtjalt Erki Piirsalult käesoleva aasta kevadel viies episoodis sularaha 21&nbsp;545 eurot ning vastutasuks tegi ta linnaosavanemana veebruarikuust maikuuni Piirsalu juhitavate äriühingute kasuks otsuseid ja toiminguid.

2024. aasta novembris mõistis Harju maakohus Tõnis Liinati süüdi korruptsioonikuritegudes ning talle määrati nelja ja poole aasta pikkune vangistus, millest kohe ärakandmisele kuulus viis kuud. Ühtlasi konfiskeeritakse talt kuritegelikul teel saadud 20&nbsp;000 eurot.

Juunis 2025 lükkas Tallinna ringkonnakohus tagasi Tallinna linna 170 000 euro suuruse kahjunõude Liinati vastu, leides, et linnavalitsus esitas nõude valedel alustel.

## Viited

## Välislingid
* Tõnis Liinat: Pirita on parim koht elamiseks! 27.09.2021
Rahačoŭ rajoon

**Rahačoŭ rajoon** on 2. järgu haldusüksus (rajoon) Homieli oblastis Valgevenes. Rajooni pindala on 2067 km². 2016. aasta seisuga elas seal 57 776 inimest.

Rajoon moodustati 1924. aastal, aastast 1938 Homieli oblasti koosseisus. Tänapäevastes piirides on rajoon aastast 1966. See koosneb järgmistest külanõukogudest: Aziarany, Bałotnia, Cichiničy, Dvareci, Doŭski, Hadziłavičy, Haradzieci, Kisciani, Kurhańnie, Pobałaŭ, Staroje Siało, Stoŭpnia, Zabałaćcie, Zapolle, Zbaroŭ, Zvanieci ja Žuravičy külanõukogu. Lisaks moodustab omaette haldusüksuse veel Rahačoŭ linn, mis on ka  rajooni halduskeskus. Teisi asulaid: Bielick, Doŭsk, Iljič, Svieržań, Zvaniec.


Rahachow District, Belarus - panoramio (11).jpg|Dnepri jõgi
Царква Св. Духа ў в. Дварэц. Бакавы фасад.jpg|Dvareci kirik
Shkola tikhinichi.JPG|Cichiničy kool


Rajoon asub Kesk-Biarezina tasandikul, keskmine kõrgus on 152 meetrit. Kõrgeim koht (173 meetrit) asub Zvanieci küla juures. 30 % rajoonist katavad metsad. Tähtsaimaks jõeks on Dnepr, teised suuremad jõed on selle lisajõed Druc ja Dobasna jõgi. 

2009. aasta seisuga oli elanikest 91,88% valgevenelasi, 4,91% venelasi ja 3,21% muust rahvusest inimesi. 70,19% elanike emakeeleks oli valgevene keel, 24,96% elanike emakeeleks oli vene keel. Koduse keelena kasutas valgevene keelt 32,11% elanikke, vene keelt aga 55,97%.

## Viited

## Välislingid

*Rajooni täitevkomitee koduleht (*vene keeles*)
*Rajooni kaart
Inimmõõde

**Inimmõõde**  (inglise keeles *human scale*) on inimeste, neid ümbritseva keskkonna ja objektide suhte iseloomustamine ning selle abil mugava disaini loomine. Inimmõõtmega arvestatakse sellistes valdkondades nagu tööstus, protsessid, teenused, tooted, linnaruumi ja arhitektuur.

Kujundamisel tuleb planeeritav ruum mugavdada/kohandada inimese järgi ja mitte vastupidi. Meeles tuleb pidada inimese mõõte ja meeli ning nende haaret. Muuta kujundatav ruum nii mugavaks, turvaliseks ja tervislikuks kui võimalik. Inimmõõde jaguneb kaheks: 

* **liikumatu faas** ehk puhke seisundis (puhkust ja tuge pakkuvate seadiste kasutamine) olev inimene ja tema mõõtmed 
* **liikuv faas** ehk liikumises oleva inimese vajadused ruumis. 

Mõlemad faasid jagunevad omakorda kaheks: füüsiliseks ja psühholoogiliseks. See jaotus kindlustab, et kujundatud objektid oleksid kõige efektiivsemaks kasutamiseks inimesele sellisel moel, et need kutsuksid esile parima psühholoogilise vastuse. 

Inimmõõte eesmärk arhitektuuris on luua keskkond, mis oleks võimalikult paljudele inimestele mugav. See tähendab, et tuleb luua sobivate mõõtmetega ruumid, millel on piisavalt kõrged laed, laiad uksed, paraja suurusega koridorid jne. Tänapäeva ehituseeskirjad näevad ette teatud normide ja standardite täitmist, kuid olulisem on võtta arvesse kasutajaskonda ja hoone otstarvet. Standardeid järgides võivad jääda tegelikud ruumi vajadused täitmata. Inimmõõde ei mõjuta mitte ainult inimesi vaid ka ruumi ja sisustust. Magamistoas näiteks peaks olema piisavalt ruumi, et keskmise suurusega voodi mugavalt ära mahuks. Büroohoonetes peab küllalt ruumi olema laudadele, ühisaladele, koosoleku ruumidele jne. Ruumi kujundates tuleb arvestada vanainimeste, laste ning liikumisraskustega inimeste vajadustega, et tagada ka neile hea ligipääsetavus.

Taani arhitekt Jan Gehl on täheldanud, et arhitektid on viimase poole sajandi jooksul ära unustanud õige inimmõõtme. Kui vaadata vanemaid linnasid, (näiteks Veneetsia), neile omaste väikeste ja kitsate tänavatega, on näha, et need on loodud just inimest silmas pidades. Veneetsia puhul on keskmine tänava laius 3m, mis aitab tekitada huvitavaid jutunurki ja muid sotsiaalseid ruume. See on intiimne ja hubane linn, millele vastandub näiteks Dubai, mis ei ole absoluutselt inimmõõdet silmas pidades ehitatud. Samas ei saa täiesti ära kaotada suuremaid tänavaid, kus oleks võimalik transpordivahendiga võimalikult kiiresti punktist A punkti B jõuda, kuid kohtades, kus inimesed käivad rohkem jala peaks olema elamismugavused kõige paremad.

## Viited
Adjunktprofessor

**Adjunktprofessor** oli aastail 1938–1940 Tartu Ülikooli ja Tallinna Tehnikaülikooli madalaim (korralise professori ja erakorralise professori järel) professori ametiaste.

Ülikoolide seaduse alusel jagunesid määralised ja isiklikud professorid korralisteks, erakorralisteks ja adjunktprofessoriteks. Nad seati ametisse isikute hulgast, kes on omandanud kõrgema teadusliku kraadi, mis vastab vastava ülikooli doktorikraadile, ja kes on ilmutanud oma võimeid teaduslikus töös ja õpetamises. Professorid valis ülikooli nõukogu ja kinnitas Vabariigi President. Määraliste ja isiklikkude professorite ülesandeks oli õppetöö teostamine ja teaduse edendamine iseseisva uurimise kaudu. Vanusepiiri saabumisel või pensioniõiguse omandamisel ülikooli teenistusest lahkunud määralistel ja isiklikkudel professoritel oli õigus professor emerituse tiitlile, millega kaasnesid kõik dotsendi õigused.

Adjunktprofessorile maksti palka 1. elukallidusrajoonis (Tallinnas) 260 ja 2. rajoonis (Tartus) 240 krooni kuus.

Tartu Ülikooli adjunktprofessorid ja adjunktprofessori kohustetäitjad 1938. aastal:
*Siegfried Aaslava, Uue Testamendi usuteaduse adjunktprofessor, Usuteaduskonna dekaan
*Eduard Aunap, histoloogia ja embrüoloogia adjunktprofessor
*Valter Hiie, hambahaiguste adjunktprofessor
*Karl Inno, panganduse ja kindlustusasjanduse adjunktprofessori kt.
*Mart Järvik, piimanduse adjunktprofessor
*Bernhard Jürgens, ortopeedilise kirurgia adjunktprofessor
*Nikolai Kaasik, majandusõiguse adjunktprofessor
*Georg Kingisepp, farmakoloogia adjunktprofessor
*Alfred Koort, filosoofia ja pedagoogika adjunktprofessor
*Elmar Liik, loomakasvatuse adjunktprofessor
*Artur Linkberg, kirurgia adjunktprofessor
*Robert Livländer, Tallinna Tehnikaülikooli adjunktprofessor, astronoomia ja geodeesia dotsent
*Reinhold Mark, kaubateaduse adjunktprofessor
*Uku Masing, võrdleva uskudeteaduse adjunktprofessori kt.
*Peeter Rubel, agraarpoliitika ja ühistegevuse adjunktprofessori kt.
*Hendrik Sepp, Eesti ja naabermaade ajaloo adjunktprofessor
*Karl Taagepera, hobusekasvatuse, eksterjööri ja rakendusõpetuse adjunktprofessor
*Leonhard Tiganik, orgaanilise keemia adjunktprofessor
*Johannes Tomberg, Loomaarstiteaduskonna sünnitusabi ja silmahaiguste adjunktprofessor
*Elmar Vau, koduloomade anatoomia adjunktprofessor
*Konstantin Vilhelmson, klassilise, eriti ladina filoloogia adjunktprofessori kt.
Otsekülv

**Otsekülv** on põllukultuuride viljelusviis, kus kultuurid (näiteks teravili, õlikultuurid, heintaimed jt) külvatakse eelneva kultuuri kõrde, mida enne külvi ei ole haritud. 

Tehnoloogia põhiagregaadiks on külvik. Maailmas võeti see tehnoloogia kasutusele 1950. aastatel, kui õpiti umbrohtu tõrjuma keemiliste preparaatidega, mis ei pidurdanud kultuurtaimede kasvu. XXI sajandi alguses kasutati otsekülvi maailmas enam kui 72 miljonil hektaril. Otsekülvi rakendati ulatuslikult Ameerika Ühendriikides, Kanadas, Uus-Meremaal, Austraalias, Argentinas ja mõnevõrra ka Euroopas. 

Eestis hakati otsekülvitehnoloogiat tootmises kasutama 2000. aastal. Julgust katsetada andsid Soome põllumehed, kes olid teravilja kasvatades edu saavutanud ning töötanud selleks välja spetsiaalse külviku. 

Otsekülv nõuab vähem tööjõudu ja otsekülviga külvatud taimede viljad võivad kiiremini valmida. 

## Otsekülvi eripära
Otsekülv ilma eelneva kultiveerimiseta tähendab külvi, kus mulda haritakse minimaalselt ja säilib mulla niiskus. Hea mikrokliima loovad eelmise kultuuri koristusjäägid, need pakuvad ka uutele taimedele kaitset külma ja tuule eest, ning oluliselt väheneb erosioon ja sellega seotud toitainete äravool. 

Kui kasutada otsekülvi tehnoloogiat, siis on alati mõistlikum kombikülvata. See teeb toitained taimedele otseselt kättesaadavamaks isegi siis, kui pärast külvi otseselt vihma ei saja, nii on tagatud kindlam tärkamine. Samuti säästab see tööaega, tekitab vähem mullatihest ja on majanduslikult kasulikum.

Otsekülvi jaoks on oluline on korralik viljavaheldus, kus teraviljad vahekultuuridega vahelduvad. Oluline on, et muld oleks võimalikult vähe tallatud ja pind võimalikult tasane, et sellele oleks hea koristusjäägid ühtlaselt laiali jaotada.

## Näpunäited otsekülviks
Enne seemnete külvamist veenduge, et külvimaa oleks umbrohuvaba. Seemneid tuleks külvata kolm korda sügavamale kui nende ümbermõõt. Seemned tuleks suruda õrnalt niiskesse pinnasesse, et need omavahel kokku puutuksid. Samuti vajavad mõningad seemned valgust. Pöörake erilist tähelepanu pakil olevale teabele, millal külvata. Mõned seemned või seemikud ei kannata külma, mõned aga nõuavad idanemiseks külma perioodi.

## Otsekülviga külvatavaid köögivilju
Uba, peet, porgand, hernes, redis, spinat, naeris, suvikõrvits, melon.

## Viited
Brigaad (telesari)

**"Brigaad"** (vene keeles Бригада (Brigada)) on Venemaa 15-osaline kriminaal-telesari, mida Venemaal näidati esimest korda 23. septembrist 16. oktoobrini 2002.

Eestis näitas "Brigaadi" Kanal 2 sügisel 2004.

Sarja tegevus toimub Nõukogude Liidus ja Venemaal aastatel 1989–2000. 

Peategelased on neli sõpra – Aleksandr Belov, hüüdnimedega Saša ja Valge (Белый), keda kehastab Sergei Bezrukov; Kosmos Holmogorov (Kos), keda kehastab Dmitri Djužev; Viktor Ptšjolkin, hüüdnimega "Mesilane" (Пчёла), keda kehastab Pavel Maikov; ja Valeri Filatov (Fil), keda kehastab Vladimir Vdovitšenkov. 

Sõbrad moodustavad alguses väikese jõugu, mis peale Nõukogude Liidu lagunemist kasvab varakapitalistlikul erastamisaja Venemaal suureks kuritegevusorganisatsiooniks. Suurem tähelepanu sarjas keskendub Sašale, kellest saab jõugu liider.

## Viited

## Välislingid

*
Kuntsevo

**Kuntsevo** on mitme paiga nimi.

## Venemaa
* Kuntsevo, Moskva linnarajoon (munitsipaalringkond)
* Kuntsevo, endine asula Moskva lähistel

## Vaata ka
* Kuntsevo kalmistu
Bent Rushmore

**Bent Rushmore** (sündinud 6. mail 1978 Tallinnas) on Eesti popmuusik. 

Ta viljeleb bluusi ja elektroonilist muusikat ning on ansambli Köömes juhtkitarrist.

### Lapsepõlv
Bent Rushmore'i lapsepõlv möödus Nõukogude-aegses Eestis, kus läänelik popmuusika oli enamasti keelatud. Selline piiramine viis muusika kuulamise ja jagamise põranda alla. Benti isa töötas päeval taksojuhina ning smugeldas öösiti vinüülplaate. Ta ostis Tallinna külastavatelt välismaalastelt lääne vinüülplaate, salvestas muusika kassetilindile ja müüs kassetid salaja kohalikele DJ-dele ja muusikahuvilistele. See oli tol ajal hea lisasissetulekuallikas. Just sel perioodil, aidates isa igapäevase salvestuse juures (peamiselt vajutades nuppe "record", "pause" ja "dolby"), kasvas Bentis armastus muusika vastu.

### Muusikakarjäär
1990. aastatel hakkas Bent oma isa muusikakogu kasutades DJ-tööd tegema. 2005. aastal ostis ta oma esimese elektrikitarri.

Ansambel Köömes sündis, kui 2006. aastal esitles Bent sõpradele oma kitarrimänguoskusi ja kuulis, et sõbrapoiss Paul Aguraiuja oli samuti basskitarri soetanud ning harjutas selle mängimist. Koos leidsid nad trummariks Rasmus Nurga ning hakkasid trummari kodumaja keldris laule kirjutama ja proove tegema.

Köömes on arenenud kuueliikmeliseks rokkansambliks, ilmunud on neli stuudioalbumit. Köömest mängitakse Eesti raadiojaamade ja ansambel on andnud kontserte paljudel Eesti lavadel.

### Soolokarjäär
Bent, kes on üks Köömese lugude kaasautoreid, on jätkanud ka muusika kirjutamist sooloartistina. Tema esimene sooloalbum "Soi Dog" avaldati 2017. aastal. "Soi Dog" on depressiivne bluusialbum, käsitleb igapäevaelu raskusi, väsimust ja kõige mõttetuse adumist. Album püüab leida elu tähendust, kuid mõistab üksikisiku võimetust seda teha.

Bentile on südamelähedaseks saanud ka elektrooniline muusika ja süntesaatorid. Ta kirjutab ja avaldab uut muusikat ning tuuritab bändiga Köömes mööda Eesti Vabariiki.

## Diskograafia
* "Kööga" (ansambli Köömes koosseisus 2012)
* "Adjöö" (ansambli Köömes koosseisus 2013)
* "Olla hull" (ansambli Köömes koosseisus 2016)
* "Soi Dog" (2017)
* "Steps to Calmness" (2019)
* "Kosmose jõgi" (ansambli Köömes koosseisus 2020)

## Välislingid
*Bent Rushmore'i koduleht
*Spotify
*Soundcloud
Eesti Superkarikas 2020

**Eesti Superkarikas 2020** oli 25. Eesti Superkarika võistluste finaal, kus mängisid möödunud hooaja Meistriliiga ja Eesti karika võitjad. Mäng peeti Narvas Narva Kalev-Fama staadionil, ning mängisid Meistriliiga 2019 võitja Tallinna FC Flora ja Eesti karikas 2019 võitja JK Narva Trans.

## Mängu eel
Flora on viimasest neljast Superkarika finaalist osalenud kolmes ning viimati tõsteti karikas pea kohale 2016. aastal. Flora ja Trans on omavahel ka Superkarika mängus kohtunud, kui 2012. aasta kallutas Sportland Arenal toimunud matši 4:0 enda kasuks pealinnameeskond. 2012. aasta kaotus ja Levadiale allajäämine 2001. aastal olid Narva ainsad kaotused Superkarikas, sest 2007. ja 2008. suutis Trans kahel aastal järjest Superkarika võita! Flora on olnud võistluse edukaim meeskond üheksa karikavõiduga.

Mängu eel esitas Eesti hümni Narva poistekoor. 

Superkarika toimumist piirilinnas toetas Integratsiooni Sihtasutus.

## Mäng
### Kokkuvõte
Tallinna FC Flora alistas Narvas peetud Eesti superkarikafinaalis kohaliku Transi 2:0, teenides oma ajaloo kümnenda superkarika.

Skoori avas Konstantin Vassiljevi madalast nurgalöögist Rauno Sappinen juba kuuendal minutil. Teisele Raunole andis Vassiljev resultatiivse söödu 83. minutil, kui lõppskoori vormistas Alliku.

Trans mängis viimase veerandtunni vähemuses, kuna Elysée sai oma teise kollase kaardi. Kohtunik Roomer Tarajev eemaldas ka Transi abitreeneri Ilgar Nabievi.

Otsepilti mängust näitas Soccernet.ee.

### Detailid

## Peale mängu
Narva Transi peatreener Cenk Özcan oli pärast mängu väga kriitiline Roomer Tarajevi juhitud kohtunikebrigaadi aadressil, liigitades nad enda vastasteks ja Flora toetajateks.

## Vaata ka
*Meistriliiga 2020
*Eesti karikas 2019/20

## Viited

## Välislingid
*Superkarikas Eesti Jalgpalli Liidu kodulehel
Kuntsevo (linn)

**Kuntsevo** on endine linn Venemaal Moskva piirkonnas.

Ajalooallikates on asulat esmamainitud 1622. aastal. 1925. aastast linn, 1960. aastast Moskva linnarajoon (munitsipaalringkond). Enne Moskvaga liitmist 1959. aastal elas Kuntsevos 128&nbsp;700 inimest. 

## Viited

## Vaata ka
* Kuntsevo kalmistu
Aru mõis (Haljala)

**Aru mõis** (saksa keeles *Arro*) oli Vanamõisa mõisa  karjamõis Haljala kihelkonnas Virumaal, tänapäeva Auküla küla lähedal Haljala vallas   Lääne-Virumaal.

## Viited

## Välislingid
*
Ukraina Rahvuslik Reforminõukogu

**Ukraina Rahvuslik Reforminõukogu** (ukraina keeles Національна рада реформ) on konsulteeriv organ, mis nõustab Ukraina presidenti.

## Viited

## Välislingid
* Національна рада реформ - Facebooki leht.
Serhi Deineko

**Serhi Deineko** (ukraina keeles Сергій Васильович Дейнеко, sündinud 5. aprillil 1975 Birobidžanis) on Ukraina piirivalvur.

## Auastmed
* 2020 – kindralmajor
* 2024 – kindralleitnant

## Viited
Döring

**Döring** on saksa perekonnanimi ('tüüringlane').

Eestis on perekonnanime Döring pandud neljas mõisavallas Harju- ja Läänemaal. Nimede eestistamisel määrati Döringi-nimelistele isikutele uueks perekonnanimeks Kõrve, Leetjärv, Saviste, Teearu ja Valing. 1. jaanuaril 2020 sellise perekonnanimega inimesi Eestis ei ela või on neid vähem kui 5.

*Evald Döring (1899–1977), Eesti sõjaväelane
*Veera Saar (sündinud Veera-Alise Döring, 1912–2004), eesti kirjanik ja pedagoog
Roska

**Roska** on eesti perekonnanimi.

Perekonnanime Roska on pandud Lindi mõisavallas Audru vallas Pärnumaal ja Holstre mõisavallas Paistu kihelkonnas Viljandimaal. Nimede eestistamisel määrati sellenimelistele isikutele uueks perekonnanimeks Orasmaa, Rajang ja Roosaar. 1. jaanuaril 2020 sellise perekonnanimega inimesi Eestis ei ela või on neid vähem kui 5. 

*Johannes Orasmaa (endine Johannes Roska, 1890–1943), Eesti sõjaväelane
Mala Võska

**Mala Võska** (ukraina Мала Виска, vene Малая Виска) on linn Ukrainas Kirovohradi oblastis, Mala Võska rajooni halduskeskus. Mala Võska asub Kropõvnõtskõist umbes 48 km lääneloodes.

Asula rajasid 1752. aastal Bessaraabiast saabunud ümberasujad. Linnaõigused sai Mala Võska 1957. aastal.

Ukraina 2001. aasta rahvaloenduse andmetel oli Mala Võska elanikest ukrainlasi 95,59%, venelasi 3,43%, valgevenelasi 0,35%, moldaavlasi 0,22% ja armeenlasi 0,12%.

## Viited
Eesti Superkarikas 2019

**Eesti Superkarikas 2019** oli 24. Eesti Superkarikafinaal, kus mängisid möödunud hooaja Meistriliiga ja Eesti karika võitjad. Mäng peeti Tallinnas Sportland Arenal, ning mängisid Meistriliiga 2018 võitja Nõmme Kalju FC ja Eesti karikas 2018 võitja Tallinna FCI Levadia.

## Mängu eel
Levadia ka eelmise aasta superkarika võitja, kui 2:2 viigiga lõppenud normaalaja järel alistati penaltiseerias FC Flora. Kalju on mänginud superkarikat kahel korral, kui 2013. aastal kaotati Levadiale 0:3 ning 2016. aastal jäädi sama tulemusega alla Florale.

Mängu eel esitas Eesti hümni Stefan. 

## Mäng
### Kokkuvõte
Eesti jalgpallihooaja avakohtumise võitis Nõmme Kalju FC, kes alistas kaotusseisust välja tulles 3:2 Tallinna FCI Levadia, võites seeläbi oma ajaloo esimese superkarika. 

Levadia tuli mängule vastu eelmise aasta superkarika võitjana, Kalju oli selle karika nimel mänginud kahel korral, kuid nii 2013. kui ka 2016. aastal saadi selged kaotused. Kompava alguse järel viis Igor Žurahhovski avapoolaja lõpus Levadia juhtima, ent teisele poolajal tegi Kalju tormilise alguse.

Esmalt lõi värava Igor Subbotin, mida ei loetud ära Alex Matthias Tamme poolt Sergei Lepmetsale tehtud vea tõttu. Hetk hiljem teenis Liliu penalti, mille realiseeris nõmmekate kapten Maximiliano Ugge. Lepmets ei suutnud Tammega kokkupõrkamise tõttu aga mängu pikalt jätkata ning täistunni täitumisel lonkas ta väljakult ära, andes võimaluse Artur Kotenkole.

62. minutil lõi Kalju Kotenkole esimese ära, kui Tamm koksas mõnelt meetrilt väravasse Liliu söödu. 70. minutil jättis Andri Markovitš kolm levadiakat pealtvaatajaks ning keerutas seejärel palli ristnurka, viies Kalju juba 3:1 ette. 77. minutil vastas iluväravaga Kirill Nesterov, kuid kuuest üleminutist hoolimata Levadia enne lõpuvilet viigiväravani ei jõudnud ja pidi leppima kaotusega.

Otsepilti mängust näitas Soccernet.ee.

### Detailid

## Vaata ka
*Meistriliiga 2019
*Eesti karikas 2018/19

## Viited

## Välislingid
*Superkarikas Eesti Jalgpalli Liidu kodulehel
Ukrajinka

**Ukrajinka** (ukraina Українка) on linn Ukrainas Kiievi oblastis Obuhhivi rajoonis. Asub 38 km kaugusel Kiievist Dnepri ja Stugna kaldal.

Ukrajinkat on esmamainitud 15. sajandi alguses. Asula kasvas koos 1977. aastal valminud Trõpilja elektrijaama ehitusega. 1979. aastal sai linnaks.

1989. aastal oli linna elanike arv 16 327. 2019. aastal oli linnas 16 056 elanikku.

Linna haldusalasse kuulub ka Pljutõ küla.

## Viited

## Välislingid
*https://ukrainka.org/
Gordan Grlić Radman

**Gordan Grlić Radman** (sündinud 6. juunil 1958 Prisojes Tomislavgradi lähedal) on Horvaatia poliitik ja diplomaat. Ta on 22. juulist 2019 Horvaatia välis- ja Euroopa asjade minister.

Ta on sündinud 1958. aastal Prisojes Tomislavgradi lähedal (asub praeguse haldusjaotuse järele Hertseg-Bosnia kantonis Bosnia ja Hertsegoviina Föderatsioonis). Ta lõpetas 1982. aastal bakalaureusekraadiga Zagrebi ülikooli põllumajandusteaduskonna. 1991. aastal lõpetas ta kaheaastase kraadiõppe Institut für Kaderschule juhtimiskoolis Šveitsis Bernis. 2002. aastal lõpetas ta rahvusvaheliste suhete alal Zagrebi ülikooli politoloogia teaduskonna, kus 2007. aastal sai doktorikraadi väitekirjaga "Neutraalsus ja uus Euroopa julgeolekuarhitektuur".

Aastatel 1984–1991, kui ta töötas Šveitsis Melior-Haefliger AG-s, oli ta aktiivne Horvaatia diasporaas Šveitsi Horvaatia kultuurikogukonna presidendina (1984–1988) ja kaassponsorina koos Horvaatia-Šveitsi ärikonsultandi esindaja Davor Pavunaga.

Aastatel 1991–1992 töötas ta Zagrebi ülikooli arstiteaduskonna ärisekretärina (juhataja Mate Granić, kellega ta sõbrunes) ning oli Horvaatia valitsuse põgenike ja ümberasustatud isikute ametis vabatahtlikuna (töötades diasporaaga) ja Horvaatia tervishoiuteenistuse jaoks (humanitaarabi).

1992. aastal ja hiljem aitas ta taasiseseisvunud Horvaatia diplomaatiliste ja konsulaaresinduste asutamisel Bernis, Genfis ja Zürichis.

Seejärel teenis ta Horvaatia saatkondades Bulgaarias (1994–1996) ja Ungaris. Aastatel 1997–2012 töötas ta koos Mate Granićiga Horvaatia välisministeeriumis, muu hulgas Kesk-Euroopa osakonna juhatajana (2004–2009) ja Doonau komisjoni sekretärina (2011–2014). Aastatel 2010–2012 juhtis ta rahvusvaheliste uuringute keskust.

Aastatel 2012–2017 oli ta Horvaatia suursaadik Ungaris, aastatel 2017–2019 oli ta Horvaatia suursaadik Saksamaal.

22. juulist 2019 on ta Horvaatia välis- ja Euroopa asjade minister (Marija Pejčinović Burići asemel).

## Isiklikku
Ta on abielus ja tal on kolm last. Usutunnistuse poolest on ta katoliiklane. Ta räägib vabalt saksa, inglise, bulgaaria ja ungari keelt.
2020. aasta võidupüha paraad Minskis

**2020. aasta võidupüha paraad Minskis** oli 2020. aasta 9. mail Valgevene pealinnas Minskis peetud sõjaväeparaad tähistamaks kolmveerand sajandi möödumist teise maailmasõja lõpust Euroopas.

Paraadile osalema kutsutud Venemaa ja Hiina väeüksused loobusid osalemast.

Kõrgeima auastmega väliskülalisena osales paraadil Venemaa saadik Valgevenes Dmitri Mezentsev.

Ametlikel andmetel oli 9. mai seisuga riigis koroonaviirushaiguse läbi surnud 126 inimest, nakatunute arv oli 22&nbsp;052 inimest. Sama allika andmetel tõuseb nakatunute arv märkimisväärselt 5–7 päeva pärast usulisi ja massiüritusi.

Reutersi andmetel olevat president Lukašenko nimetanud koroonaviirushaigusega seotud kartusi psühhoosiks ja soovitanud rakendada haiguse "seljatamiseks" viina joomist, saunatamist ja jäähoki mängimist.

## Viited
Hugo de Jonge

**Hugo Mattheüs de Jonge** (sündinud 26. septembril 1977 Bruinisses Zeelandi provintsis) on Hollandi poliitik, ta kuulub erakonda *Christen Democratisch Appèl*. Ta oli 26. oktoobrist 2017 kuni 10. jaanuarini 2022 Hollandi terviseminister; ühtlasi oli ta samaaegselt ka Hollandi asepeaminister.

Ta õppis Rotterdamis *Hogeschool Inholland*'is, mille lõpetas algklasside õpetajana. Seejärel lõpetas ta Zwolles algklasside koolijuhi kvalifikatsiooniga.

Pärast viis aastat haridusalast tööd otsustas ta minna üle poliitikasse, tegutsedes 2004. aastal Esindajatekojas CDA-fraktsiooni poliitilise assistendina. Aastatel 2006–2010 töötas ta haridus-, kultuuri- ja teadusministeeriumis poliitilise CDA ministri Maria van der Hoeveni ja riigisekretäri Marja van Bijsterveldti assistendina ning oli keskastmehariduse kvaliteedi parandamisele keskendunud poliitikaassistent.
Prjamõi

**Prjamõi** (ukraina keeles Прямий) on Ukraina telekanal. 

## Saatejuhid
2017. aastast on üheks kanali saatejuhiks Vassilissa Frolova.

### Endised saatejuhid
2017–2019 oli kanali saatejuhiks Jevgeni Kisseljov.

## Viited
Liumägi

**Liumägi** on enamasti lastele mõeldud rajatis (mänguvahend), milles kasutaja saab mööda kalde all paigutatud renni libiseda ülevalt alla. Liumäed on sageli avalikel mänguväljakutel. Need on valmistatud enamasti roostevabast plekist või plastikust.

Liumägesid on ka veeparkides. Sarnased, kuid pealt suletud rajatised on liutorud.

## Viited
Pulk

**Pulk** on eesti perekonnanimi.

2020. aasta 1. jaanuari seisuga oli Eestis perekonnanimi Pulk 320 inimesel: 153 mehel ja 167 naisel. Perekonnanimede levikult on Pulk meeste puhul 454. kohal ja naiste puhul 448. kohal. Nimi on levinuim Saare maakonnas, kus neid on 10 000 elaniku kohta 11,93.

## Nime kandjaid
*Aleksander Pulk, eesti sõjaväelane (1886–1941)
*Helgi Maie Pulk, Eesti inglise filoloog (1923–2012) 
*Herbert Pulk, eesti dirigent (1923–2018) 
*Jaan Pulk, eesti õigusteadlane (1912–1990)
*Jaan Pulk, muusik ja võru kirjanik (1947–)
*Johann Pulk, eesti päritolu toomhärra (surnud umbes 1535)
*Kadri Pulk, eesti ajakirjanik ja õpetaja (1965–)
*Liisa Pulk, eesti näitleja (1985–) 
*Reet Pulk-Piatkowska, eesti kunsti- ja arhitektuuriajaloolane (1963–)
*...

## Viited
Lebedjan

**Lebedjan** on linn Venemaal Lipetski oblastis, Lebedjani rajooni keskus. Asub Doni jõe ääres, 53 km Lipetskist loodes.

Asulat on esmamainitud 1605. aastal. 1779. aastal sai linnaõigused.

Linna elanike arv 2001. aastal oli 21 300 ja 2018. aastal 19 300.

## Välislingid
*http://lebedyan.lipetsk.ru/
Bielick

**Bielick** (transkribeerituna **Belitsk**) on alevik (endine alev) Valgevenes Homieli oblasti Rahačoŭ rajooni Stoŭpnia külanõukogus. Asula asub merepinnast 133 meetri kõrgusel, oblasti keskusest Homielist 80 ja rajooni keskusest Rahačoŭ linnast 28 kilomeetri kaugusel.

Alevikus on postkontor, keskkool, raamatukogu ja klubi. Seal asuvad turbatööstus ja briketivabrik.

Asula tekkis 1948. aastal rajatud turbatööstusettevõtte juurde. Aastast 1951 oli see alevik. 12. jaanuaril 1960 sai sealne alevik alevi staatuse. Aastal 2011 muudeti Bielick taas alevikuks.

## Elanikkond


* 1267 (1954)
* 1200 (1970)
* 700 (1995)

* 600 (2006)
* 484 (2009)
* 463 (2011)


## Viited
Sõjaväeparaad

**Sõjaväeparaad** on rivikorras liikuvate sõjaväelaste ja sõjatehnika liikumine/ülevaatus, mida kasutatakse näiteks mingi sündmuse tähistamiseks, territooriumi elanike ühtekuuluvustunde tugevdamiseks jne. Erinevad riigid rakendavad ürituse korraldamisel erinevaid korraldusi ja lähtuvad erinevatest tavadest.

## Uusaeg

#### Eesti
Taasiseseisvumisjärgses Eestis toimuvad sõjaväeparaadid iseseisvuspäeval 24. veebruaril ja võidupühal 24. juunil.

#### Venemaa
Venemaal said sõjaväeparaadid alguse Peeter I reformidega, keisririigi ajal toimusid paraadid erinevate sündmuste tähistamiseks vaheldumisi Peterburis ja Moskvas, Nõukogude Liidu relvajõudude paraadid hakkasid korrapäraselt toimuma alates 1918. aasta augustist.

## Galerii

L-39 Albatros estonian.jpg|Aero L-39 Albatros 2007. aasta võidupüha paraadil Raplas
Tag des Sieges 1.JPG|İstanbul
US Navy 050120-F-3231D-692 he U.S. Navy Honor Guard marches past President George W. Bush during the 2005 Presidential Inaugural Parade held in Washington D.C.jpg|President G. W. Bushi inauguratsioon Washingtonis
ESM Saint-Cyr 14 07 07.jpg|Prantsusmaa (Champs-Élysées)
2june 2007 580.jpg|Itaalia
2010 Moscow Victory Day Parade-5.jpeg|Venemaa


## Vaata ka
*Võidukaar
*Triumfikäik

## Viited
Šarhorod

**Šargorod** (ukraina keeles Шаргород) on linn Ukrainas Vinnõtsja oblastis, Šargorodi rajooni halduskeskus. Šargorod asub Vinnõtsjast umbes 65 km edelas.

Šargorod on asutatud 1585. aastal, Magdeburgi linnaõigused sai 1588. aastal.

Ukraina 2001. aasta rahvaloenduse andmetel oli Šargorodi elanikest ukrainlasi 97,26%, venelasi 1,44%, juute 0,61% ja poolakaid 0,19%.

Linnas asub 1589. aastal ehitatud Šargorodi sünagoog, mis on üks vanimaid sünagooge Ukrainas.

## Viited
Beršad

**Beršad** (ukraina keeles Бершадь) on linn Ukrainas Vinnõtsja oblastis, Beršadi rajooni halduskeskus. Beršad asub Vinnõtsjast umbes 123 km kagus ja Umanist ligikaudu 66 km edelas.

Beršadi on esmamainitud 1459. aastal, linnaõigused sai 1966. aastal.

Ukraina 2001. aasta rahvaloenduse andmetel oli Beršadi elanikest ukrainlasi 89,29%, venelasi 8,98%, juute 0,61%, moldaavlasi 0,33%, valgevenelasi 0,17%, armeenlasi 0,15%, poolakaid 0,12% ja mustlasi 0,10%.

## Viited
HR 6819

**HR 6819** (ka **HD 167128** ja **QV Telescopii**) on tähesüsteem, mis asub Teleskoobi tähtkujus.

HR 6819 asub tähtkuju edelaosas Paabulinnu ja Altari tähtkujude läheduses. See koosneb kahest B-klassi tähest ja mustast august. Süsteem on vaadeldav palja silmaga ning see paistab muutliku tähena, mille näiv tähesuurus varieerub, jäädes vahemikku 5,31 kuni 5,38. See asub Maast 1120 valgusaasta kaugusel ning liigub eemale kiirusel 15 km/s. 

Mais 2020 teatas Euroopa Lõunaobservatoorium, et on tähesüsteemist leidnud musta augu. See on teadaolevalt Maale lähim must auk ja esimene, mis asub palja silmaga vaadeldavas tähesüsteemis.

## Viited
NGC 6584

**NGC 6584** on kerasparv, mis asub Teleskoobi tähtkujus.

Parves on vähemalt 69 tähte, millest enamik on muutlikud tähed. Parv asub Maast umbes 45 000 valgusaasta kaugusel ja 13 000 valgusaasta kaugusel Linnutee keskosast.

## Viited
Rivikord

**Rivikord** on sõjaväes vm ettenähtud (ühel joonel kõrvuti) ülesrivistumise kord, sellisel viisil liikumine. Alates umbes XIX sajandist kasutusel peamiselt tseremoniaalsetel üritustel (nt sõjaväeparaadid, riiklikud vastuvõtud jm), eelnevatel sajanditel nt ka väeüksuste korraldus lahingutes.

## Vaata ka
*Aurivi ehk spaleer
*Marsikord

## Viited
Ürdiaed

**Ürdiaed** on ravimtaimede aed. Ürdiaedadest kujunesid välja botaanikaaiad.

## Ajalugu
Esimesed ürdiaiad rajati keskajal. Keskajal olid aiad jagatud korrapäraselt eri osadeks, millest ühe osa moodustaski ürdiaed. Paavst Nicolaus V lasi 1447. aastal Vatikanis eraldada maalapi ürdiaia loomiseks, et edendada taimede uurimist. See oli eelkäija akadeemiliste botaanikaaedade loomiseks Pisa ja Padova ülikoolides 1540. aastatel. Nüüdisajal nimetatakse ürdiaiaks nii ravim- kui ka maitsetaimede aeda. Uued ürdiaiad on rajatud Eestis näiteks Põhjaka ja Pädaste mõisa juurde.

## Kujundus
Ürdiaedade kujundusstiil sarnanes keskaegsete aedade kujundusega. Need on jaotatud korrapärasteks istutusaladeks, mis on ruudu- või ristkülikukujulised. Tänu peenarde vahel olevatele teeradadele on neile lihtne ligi pääseda. Seda tüüpi aiad on tänapäevalgi kasutusel, nende võlu peitub lihtsuses ja korrapärasuses.

## Tamme talu ürdiaed
Eestis saab ürditaimedega tutvust teha Pärnumaal Tamme talus. Koos perenaisega on võimalik teha lõhna- ja maitsenaudingutest tulvil jalutuskäik. Talu ürdiaia juurde kuulub aiakohvik, kus saab maitsta kohalikest taimedest valmistatud ürdi- ja marjateed. Samuti on võimalik talupoest kaasa osta meelepäraseid tooteid. Enda loodussõbralike ja keskkonnasäästlike toodete ning teenustega on Tamme talu pärjatud EHE (Ehtne ja huvitav Eesti) märgisega.

## Chelsea ürdiaed

Chelsea ürdiaed asutati apteekrite ühingu eestvedamisel Londonis aastal 1673. Esialgu oli see kasutusel õppeaiana, kus praktikandid said tähtsaid ravimtaimi tundma õppida. See on ühtlasi üks vanemaid botaanikaaedu Londonis. Tänapäeval on aed külastajatele avatud. Seal kasvab ligi 5000 ürdi- ja ravimtaime liiki.

## Viited
Carl Albert Lindström

**Carl Albert Lindström** (19. detsember 1853 Härnösand – 3. detsember 1910 Stockholm) oli rootsi arst, anatoom ja filatelist.
Metsakümblus

**Metsakümblus** (*forest-bathing*) ehk **metsateraapia** ehk *shinrin-yoku* (森林浴) on jaapani rahvausust pärinev sintoistlik praktika, mis viitab rahulikule jalutuskäigule metsas, eesmärgiga parandada üldist enesetunnet, tervist ja rahulolu, kasutades selleks kõiki viit meelt. See on üks loodusteraapia vorme. 

## Ajalugu
1980. aastatel märkas Jaapani valitsus negatiivseid ilminguid tehiskeskkonnas elavate inimeste tervises. Linnainimestel oli sagenenud depressioon, valud ja mitmed muud stressist tulenevad terviseprobleemid. Mõiste *shinrin-yoku* võttis 1982. aastal kasutusele Jaapani metsaameti direktor Tomohide Akiyama sooviga luua unikaalne bränd, mis aitaks linnastunud inimesed tagasi loodusliku keskkonna juurde.

Metsakümbluse praktika ning uskumus, et loodusel on inimese elus oluline roll, ulatub Jaapani kultuuris kaugele minevikku. Näiteks on toodud, et jaapani haikudes ning lilleseade kunstis ikebanas on selgeid viiteid looduse ja inimese vahelise suhte tähtsusest.

1990. aastatel tõusis Jaapanis hüppeliselt avalikkuse ja meditsiinivaldkonna huvi metsakümbluse praktika vastu. 1990. aastal viidi läbi esimene põhjalikum uuring metsakeskkonna mõjudest inimese füsioloogilisele tervisele. Huvi metsakümbluse vastu on kasvanud ülemaailmseks ning igal aastal tehakse üha põhjalikumaid ja laialdasemaid uuringuid, kuidas looduses viibimine inimese vaimset ja füüsilist tervist positiivselt mõjutab.

## Protsessi kirjeldus

*Vali enda jaoks sobiv mets või park.
*Istu maha, ole pikali või jaluta.
*Jälgi, kuula ja tunneta ennast ümbritsevat keskkonda.
*Lõõgastu ja ole rahulik.

Võimalusel soovitatakse teha metsakümblust regulaarselt.

## Mõju tervisele
Inimpõlvkonnad on alati loodusega koos kasvanud ja tihedates suurlinnades elamine on viimase aja nähtus. Nii on pakutud, et looduses viibimine võiks aidata leevendada inimestel tekkinud terviseprobleeme, sest see on lähedasem inimese loomulikule elukeskkonnale. Chiba ülikooli professor Yoshifumi Miyazaki sõnul, kes on metsakümblust uurinud ja sel teemal eksperimente läbi viinud, on stress üks terviseprobleemidest, mis linnas tekib. Stress võib tekitada omakorda muid terviseprobleeme: selja- kaela- ja õlavalud, kaalu langemine või suurenemine, unehäired, depressioon, südamehaigused jne. Metsakümblus aitab stressi vastu ning parandab seeläbi immuunsussüsteemi, vähendab vererõhku ning aitab lõõgastuda. Vererõhk hakkab langema juba siis, kui on ainult 15 minutit kümmeldud ning kui ühe päeva tegeleda metsakümblusega, siis püsib vererõhk normaalsena kuni viis päeva. Jaapanis viidi läbi katse keskealiste meestega, 19 meest läksid kahele matkale, mõlemal korral liiguti 2,6 km 80 minutiga. Üks matk toimus metsas ja teine linnapiirkonnas. Katsetega selgus, et metsakümbluse programm vähendas pulssi, andis jõudu juurde ning vähendas depressiooni, väsimust, ärevust ja segadust.

## Viited